ཚིག་དང་ཐ་སྙད་ཀྱིས་མཚོན་དུ་མེད་ཅིང་འདུས་མ་བྱས་མཚན་ཉིད་ཐམས་ཅད་དང་བྲལ་བ་ཕུང་ཁམས་སྐྱེ་མཆེད་
ཤེས་རྒྱུད་ཀྱིས་བསྡུས་པ་འདི་མི་རྟག་པ་ལ་རྟག་པ། སྡུག་བསྔལ་བ་ལ་བདེ་བ། མི་གཙང་བ་ལ་གཙང་བ། དུ་མ་ལ་
གཅིག་ཏུ་འཛིན་པའི་བདག་དེ་རིག་པས་བརྟག་ན་གང་ཡང་རྟག་པ་དང་། བདེ་བ་དང་། གཙང་བ་དང་། གཅིག་ཏུ་
གྲུབ་པ་མེད་ཅིང་སྟོང་པ་ཉིད་དུ་རྟོགས་པའི་དུས་ན་༄༅། གང་ཟག་གི་བདག་མེད་པའི་དོན་དམ་པ་ཞེས་བཤད་དོ།
དེ་ལྟར་གང་ཟག་གི་བདག་མེད་ཀྱང་། མི་རྟག་པ་དང་། སྡུག་བསྔལ་བ་དང་། མི་གཙང་བ་དང་། དུ་མ་སྟོང་པ་ཉིད་
དུ་འཛིན་པའི་ཆོས་ཀྱི་བདག་ཡོད་དོ་ཞེ་ན། འཛིན་པའི་ཆོས་གང་སྣང་བ་དེ་ཉིད་སྟོང་པ་ཡིན་པའི་ཕྱིར་ཆོས་གང་ལ་ཡང་
བདག་མེད་དེ། ཀུན་རྫོབ་རྟེན་འབྲེལ་གྱི་སྣང་བ་སྤང་དུ་མེད་ཅིང་དོན་དམ་སྟོང་པ་ཉིད་དུ་བསྒྲུབ་ཏུ་མེད་པར་རྟོགས་
པའི་དུས་ན་བསལ་བཞག་དང་དགག་སྒྲུབ་ཀྱི་མཐའ་ལས་གྲོལ་བ་ཆོས་ཀྱི་བདག་མེད་ཅེས་བྱ་སྟེ། དེའི་དུས་ན་
ཤེས་བྱའི་སྒྲིབ་པ་ཕྲ་ཞིང་ཕྲ་བའི་བློ་ལ་སངས་རྒྱས་རྣམ་སྣང་ཆེན་པོར་སྣང་བས་ན། འཁྲུལ་བའི་བློ་ལ་དམྱལ་བ་སྣང་
བ་ཡན་ཆད་སྒྱུ་མ་ལྟ་བུར་སྣང་ཞིང་། སྒྱུ་མ་དེ་ཡང་མ་སྐྱེས་ཤིང་གདོད་མ་ནས་དག་ཅིང་ཞི་བར་རྟོགས་པས་ཀུན་རྫོབ་
སྤང་དུ་མེད་ཅིང་དོན་དམ་བསྒྲུབ་ཏུ་མེད་པས་ན། བདེན་པ་གཉིས་སུ་མེད་པའི་ཕྱིར་མཐའ་གཉིས་དང་བྲལ་བ་དབུ་
མའི་ལམ་ཞེས་བྱ་བ་ཐ་མལ་གྱི་ཤེས་པ་རང་ངོ་ཤེས་པ་སྟེ། དེ་ཡང་ཕྱག་རྒྱ་ཆེན་པོའི་སྐབས་སུ་རྟོགས་པར་བགྱིའོ།
དེ་ལྟ་བུའི་ཕར་ཕྱིན་དྲུག་གི་གནས་སྐབས་ཀྱི་འབྲས་བུ་ནི། གཞུང་ལས།